CELEX: 62008CN0165
Language: el
Date: 2008-04-17 00:00:00
Title: Υπόθεση C-165/08: Προσφυγή της 17ης Απριλίου 2008 — Επιτροπή των Ευρωπαϊκών Κοινοτήτων κατά Δημοκρατίας της Πολωνίας

19.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/11
            
         Προσφυγή της 17ης Απριλίου 2008 — Επιτροπή των Ευρωπαϊκών Κοινοτήτων κατά Δημοκρατίας της Πολωνίας
   (Υπόθεση C-165/08)
   (2008/C 183/20)
   Γλώσσα διαδικασίας: η πολωνική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: B. Doherty και Α. Szmytkowska)
   
      Καθής: Δημοκρατία της Πολωνίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Δημοκρατία της Πολωνίας, επιβάλλοντας απαγόρευση της ελεύθερης διακινήσεως σπόρων γενετικώς τροποποιημένων ποικιλιών και την εγγραφή γενετικώς τροποποιημένων ποικιλιών στον εθνικό κατάλογο φυτικών ποικιλιών, παρέβη τις υποχρεώσεις που υπέχει από την οδηγία 2001/18/ΕΚ (1), ιδίως από τα άρθρα 22 και 23 αυτής, καθώς και από την οδηγία 2002/53/ΕΚ του Συμβουλίου (2), ιδίως από τα άρθρα 4, παράγραφος 4, και 16 αυτής·
            
         
               —
            
            
               να καταδικάσει τη Δημοκρατία της Πολωνίας στα δικαστικά έξοδα.
            
         Ισχυρισμοί και κύρια επιχειρήματα
   Η εθνική ρύθμιση η οποία ορίζει ότι «δεν επιτρέπεται η κυκλοφορία σπόρων γενετικώς τροποποιημένων φυτικών ειδών στο έδαφος της Δημοκρατίας της Πολωνίας» δεν είναι σύμφωνη προς την οδηγία 2001/18/ΕΚ, που προβλέπει την αρχή της ελεύθερης εμπορίας τέτοιων ειδών. Το άρθρο 22 της οδηγίας αυτής εμποδίζει τα κράτη μέλη να επιβάλλουν πρόσθετες προϋποθέσεις εμπορίας τέτοιων ειδών όταν υφίσταται σχετική άδεια σε κοινοτικό επίπεδο, ενώ το άρθρο 23 της οδηγίας προβλέπει τη δυνατότητα τέτοιων περιορισμών ή απαγορεύσεων μόνο σε ειδικές περιπτώσεις και για συγκεκριμένους γενετικώς τροποποιημένους οργανισμούς. Καμία διάταξη της οδηγίας δεν επιτρέπει στα κράτη μέλη να απαγορεύουν γενικά και χωρίς ειδική αιτιολογία την εμπορία μιας ολόκληρης κατηγορίας γενετικώς τροποποιημένων οργανισμών στο έδαφός τους, στην προκείμενη περίπτωση σπόρων. Ακόμη, η προαναφερόμενη ρύθμιση είναι ασυμβίβαστη προς την οδηγία 2001/53/ΕΚ, ειδικότερα προς το άρθρο 16 αυτής, διότι αποτελεί περιορισμό της εμπορίας σπόρων ειδών που περιλαμβάνονται στον κοινό κατάλογο φυτικών ειδών.
   Η εθνική ρύθμιση η οποία ορίζει ότι «δεν εγγράφονται στον εθνικό κατάλογο οι ποικιλίες γενετικώς τροποποιημένων οργανισμών» είναι ασυμβίβαστη προς την οδηγία 2001/53/ΕΚ. Το άρθρο 4, παράγραφος 4, της οδηγίας αυτής δεν επιτρέπει στα κράτη μέλη να απαγορεύουν γενικά την εγγραφή γενετικώς τροποποιημένων οργανισμών στον εθνικό κατάλογο· προκειμένου περί της εγγραφής τέτοιων ειδών στον εθνικό κατάλογο το άρθρο αυτό επιβάλλει στα κράτη μέλη μόνον την υποχρέωση να βεβαιώνονται ότι για καθεμία από τις σχετικές ποικιλίες προβλέπεται σχετική άδεια σύμφωνα με το εφαρμοστέο επί των γενετικώς τροποποιημένων οργανισμών κοινοτικό δίκαιο.
   
      (1)  ΕΕ L 106 της 17.4.2001, σ. 1.
   
      (2)  ΕΕ L 193 της 20.7.2002, σ. 1.